text: [{"text_idx": "#000005", "text": "Story Music er eitt heilt r\u00e6\u00f0uliga sjarmerandi verk, og l\u00f8gini eru u\u0301tsett a\u0301 ein so vakran ma\u0301ta, at sja\u0301lvt ta\u00f0 li\u0301tla eitt sindur skitna er yndigt. Men hetta er ikki vakurt uppa\u0301 ein ke\u00f0iligan sterilan ma\u0301ta, men uppa\u0301 erligan, livandi og akkustiskan ma\u0301ta."}, {"text_idx": "#000006", "text": "Hann heldur fram i\u0301 sti\u0301linum, sum hann leg\u00f0i fyri dagin i\u0301 The Singer, vi\u00f0 to\u0301nleiki og arrangementum, i\u00f0 als ikki eru traditionellur poppur, men vi\u00f0 popputtum og v\u00f8krum melodium, i\u00f0 eisini ofta er fangandi. Hetta er ein o\u0301luksa\u0301liga spennandi blanding."}, {"text_idx": "#000007", "text": "Her eru sangir vi\u00f0 hittpotentiali, sum kanska serliga Rock\u2019n\u2019roll Band, Hard Work og Indie Girl (vi\u00f0 si\u0301num n\u00e6stan beatles kenda lagi). Ikki ti\u0301 teir eru traditionell hitt, men meira ti\u0301 teir eru fangandi b\u00e6\u00f0i i\u0301 vali\u00f0 av or\u00f0um go\u0301\u00f0um melodium."}, {"text_idx": "#000009", "text": "Teitur \u2013 Let the dog drive home"}, {"text_idx": "#000010", "text": "Let the dog drive home vinnur vi\u00f0 n\u00e6rri gj\u00f8gnumlurtan, men ver\u00f0ur neyvan nakar var\u00f0i a\u0301 Yrkislei\u00f0ini hja\u0301 Teiti."}, {"text_idx": "#000011", "text": "\u00d8giliga ke\u00f0iligt fyrsta inntrykk, t\u00e6r 2-3 fyrstu fer\u00f0irnar var inntrykki\u00f0, at hetta var ein elevator to\u0301nleikur, nokkso polera\u00f0ur poppur, uttan at hava ordiliga go\u0301\u00f0 l\u00f8g. Teitur syngur pent, og eg helt ljo\u0301\u00f0myndirnar vera i\u0301 so polera\u00f0ar og ke\u00f0iligar. Tvey l\u00f8g bragda\u00f0u to\u0301: \u201cGod, I Have So Many Things To Tell You\u201d har serliga Leonard Cohen kenda ko\u0301ri\u00f0 og \u201cYou Never Leave LA\u201d sum hevur nakrar poppkvalitetir, serliga i\u0301 ni\u00f0urlagnum."}, {"text_idx": "#000012", "text": "Men fl\u00f8gan er spakuliga blivin betur. Ta\u00f0 er sja\u0301lvandi torf\u00f8rt, at fylgja einum meistaraverki sum \u201cThe singer\u201d upp, og eg hev\u00f0i nokk v\u00e6nta\u00f0, at tann eksperimenterandi to\u0301nin blevi tikin uppaftur."}, {"text_idx": "#000015", "text": "Ljo\u0301\u00f0blandi\u00f0 og sangurin er \u00f8giliga popput, og ja, Teitur er ein ordiliga go\u0301\u00f0ur sangari. Hann er ju\u0301 eisini valdur til a\u0301rsins sangara i\u0301 b\u00e6\u00f0i F\u00f8royum og Danmark. Men ta\u00f0 virkar, sum hann tordi eitt sindur betur at kasta seg u\u0301t i\u0301 ting a\u0301 The Singer, og hesafer\u00f0 heldur hann seg til ta\u00f0 trygga. Ta\u00f0 er kanska ok."}, {"text_idx": "#000016", "text": "Har er ikki so no\u0301gvur kassagittari, sum a\u0301 onkrum av eldru fl\u00f8gunum, og forskellig stuttlig ljo\u0301\u00f0f\u00f8ri ver\u00f0a bru\u0301kt i\u0301 ljo\u0301\u00f0myndini, hetta hava vit s\u00e6\u00f0 meira og meira av b\u00e6\u00f0i live og a\u0301 u\u0301tga\u0301vum hja\u0301 honum seinastu a\u0301rini, ta\u00f0 haldi eg vera heilt ok, ta\u00f0 kl\u00e6\u00f0ir hansara r\u00f8dd, sum heldur ikki er heilt standard."}, {"text_idx": "#000019", "text": "So samanumtiki\u00f0, er hetta ein mi\u00f0al fl\u00f8ga, sum neyvan ver\u00f0ur nakar var\u00f0i i\u0301 yrkislei\u00f0ini hja\u0301 Teiti, men vi\u00f0 n\u00f8krum absoluttum glottum."}, {"text_idx": "#000020", "text": "Ka\u0301ta Horni\u00f0 komi\u00f0 i\u0301 handlarnar"}, {"text_idx": "#000021", "text": "Ny\u0301ggja f\u00f8royska fl\u00f8gan hja\u0301 Teiti, Ka\u0301ta Horni\u00f0, kom seinnapartin i\u0301 gja\u0301r i\u0301 handlarnar. Hetta er fyrsta fl\u00f8gan a\u0301 f\u00f8royskum hja\u0301 Teiti sum einstaklingi."}, {"text_idx": "#000022", "text": "Teitur hevur fer\u00f0ast kring allan heimin vi\u00f0 si\u0301num to\u0301nleiki, og ba\u0301\u00f0ar enskm\u00e6ltu fl\u00f8gurnar hja\u0301 Teiti hava givi\u00f0 da\u0301mliga havnarmanninum no\u0301gvar fjepparar i\u0301 fjarskotnum londum. Men ho\u0301ast Teitur hevur veri\u00f0 sera li\u0301ti\u00f0 i\u0301 F\u00f8royum, si\u0301\u00f0an hann fyrstu fer\u00f0 royndi si\u0301tt flog a\u0301 altjo\u0301\u00f0a to\u0301nleikapallinum, so hevur listarma\u00f0urin alti\u0301\u00f0 skriva\u00f0 sangir a\u0301 f\u00f8royskum, og a\u0301 ny\u0301ggju fl\u00f8guni sleppa vit at hoyra nakrar av hesum. Teitur gav fyri n\u00f8krum a\u0301rum si\u0301\u00f0an saman vi\u00f0 Niclas Johannesen fl\u00f8guna So\u0301lin & Regni u\u0301t, a\u0301 hesi fl\u00f8gu fingu vit innlit i\u0301 hvussu Teitur ljo\u0301\u00f0ar a\u0301 f\u00f8royskum. Men hetta var a\u0301\u00f0renn yrkislei\u00f0in hja\u0301 Teiti veruliga to\u0301k dik a\u0301 seg, eisini var her talan um bo\u0301lkin So\u0301lin & Regni, og ikki um Teit sum einstakling."}, {"text_idx": "#000024", "text": "I\u0301 sambandi vi\u00f0 u\u0301tga\u0301vuna av Stay Under The Stars stovna\u00f0u Teitur og umbo\u00f0sma\u00f0ur hansara Christian Ulf-Hansen egi\u00f0 pla\u0301tufelag, men ho\u0301ast hetta hevur Teitur valt, at givi\u00f0 hesa fl\u00f8guna u\u0301t hja\u0301 f\u00f8royska pla\u0301tufelagnum TUTL, og hann leggur heldur ikki skjo\u0301l a\u0301, at henda fl\u00f8ga er gj\u00f8rd bert til f\u00f8royska og i\u0301slendska markna\u00f0in."}, {"text_idx": "#000027", "text": "Vi\u00f0 Teiti og Eiv\u00f8r er fokus byrja\u00f0 at ver\u00f0a sett a\u0301 f\u00f8royskan to\u0301nleik i\u0301 altjo\u0301\u00f0a h\u00f8pi, ella i\u0301 \u00f8llum f\u00f8rum i\u0301 I\u0301slandi og Danmark, og eg merki a\u0301 mi\u0301num starvsfel\u00f8gunum, at teir eru byrja\u00f0ir at tosa um, hvat ta\u00f0 er, i\u00f0 hendur har uppi, ti\u0301 er hetta eitt sera o\u0301heppi\u00f0 ti\u0301\u00f0spunkt, at lata besta sy\u0301nisgluggan hja\u0301 f\u00f8royskum to\u0301nleiki aftur, sigur danski pla\u0301tufelagstjo\u0301rin Jens Ove Friis."}, {"text_idx": "#000028", "text": "Jens Ove Friis er stjo\u0301ri i\u0301 pla\u0301tufelagnum RecArt Music. Hann hevur si\u0301\u00f0an Prix F\u00f8royar finaluna i\u0301 1999 vitja\u00f0 sum do\u0301mari, og hann sigur, at sja\u0301lvt um fyrireikararnir ikki h\u00f8vdu bjo\u0301\u00f0a\u00f0 honum sum do\u0301mara til eitt komandi Prix, so hev\u00f0i hann a\u0301li\u0301kav\u00e6l fari\u00f0 til F\u00f8royar i\u0301 sambandi vi\u00f0 prixi\u00f0 og um hann so skuldi\u00f0 goldi\u00f0 fyri at sloppi\u00f0 inn."}, {"text_idx": "#000029", "text": "Ein gluggi til f\u00f8royska to\u0301nleikali\u0301vi\u00f0\n\u2013 Fyri okkum uttanlands er Prix F\u00f8royar ein gluggi inn til f\u00f8royska to\u0301nleikali\u0301vi\u00f0. Vit fa\u0301a a\u0301 ein l\u00e6ttan ha\u0301tt yvirblikk yvir ta\u00f0, i\u00f0 hendur a\u0301 f\u00f8royska to\u0301nleikapallinum. Hetta er gull vert fyri okkum. Ti\u0301 hev\u00f0i eg veruliga veri\u00f0 keddur, um Prix F\u00f8royar gavst, og hetta hev\u00f0i veri\u00f0 ein sto\u0301rur missur fyri f\u00f8royska to\u0301nleikali\u0301vi\u00f0, sigur Jens Ove Friis."}, {"text_idx": "#000030", "text": "\u2013 Eg havi vitja\u00f0 ymisk onnur tilt\u00f8k i\u0301 F\u00f8royum, eitt nu\u0301 G!Festivalin. Men hesi tilt\u00f8k geva okkum ikki somu mynd av ti\u0301 ny\u0301ggja og spennandi, sum prixi\u00f0 gevur. A\u0301 festivalunum er meira talan um tey, i\u00f0 longu eru sprottin. Ein festivalur kann ikki a\u0301 sama ha\u0301tt vi\u0301sa okkum ta\u00f0, sum vit i\u0301 i\u0301dna\u00f0inum leita eftir. Tit skulu heldur ikki gloyma, at Prix F\u00f8royar er kanska ty\u0301dningarmesti li\u00f0urin i\u0301 f\u00f8\u00f0iketuni hja\u0301 festivalunum og at kuta hendan burtur hev\u00f0i veri\u00f0 ein fatalur br\u00f8lari, fyri f\u00f8royska to\u0301nleikali\u0301vi\u00f0, sigur Jens Ove Friis og heldur fram:"}, {"text_idx": "#000031", "text": "Burturvi\u00f0 at gevast ju\u0301st nu\u0301\n\u2013 Eg si\u0301ggi Prix F\u00f8royar sum eina messu, eitt sindur a\u0301 sama ha\u0301tt sum Spot Festivalurin i\u0301 A\u030arhus. Eitt sta\u00f0 har framti\u0301\u00f0in og ny\u0301ggjasti parturin av nu\u0301ti\u0301\u00f0in ver\u00f0ur sy\u0301ndur fram, og hetta er ta\u00f0, i\u00f0 er a\u0301hugavert fyri to\u0301nleikavinnuna."}, {"text_idx": "#000032", "text": "\u2013 Ta\u00f0 hev\u00f0i eisini veri\u00f0 o\u0301metaliga ergriligt, um man valdi at gevast ju\u0301st nu\u0301. Vi\u00f0 Teiti og Eiv\u00f8r er fokus byrja at ver\u00f0a sett a\u0301 f\u00f8royskan to\u0301nleik i\u0301 altjo\u0301\u00f0a h\u00f8pi, ella i\u0301 \u00f8llum f\u00f8rum i\u0301 I\u0301slandi og Danmark, og eg merki a\u0301 mi\u0301num starvsfel\u00f8gunum, at teir eru byrja\u00f0ir at tosa um, hvat ta\u00f0 er, i\u00f0 hendur har uppi. Vit upplivdu ta\u00f0 sama i\u0301 Danmark vi\u00f0 Aqua, uttan nakra samanbering annars. Ta\u0301 tey gj\u00f8rdust heimskend, byrja\u00f0i umheimurin at geva donskum to\u0301nleiki ans. Her er Prix F\u00f8royar heilt r\u00e6tti sy\u0301nisgluggin, og ta\u00f0 tykist ti\u0301 burturvi\u00f0 at lata hann aftur nu\u0301, sigur Jens Ove Friis."}, {"text_idx": "#000036", "text": "\u2013 Kappingin hevur skapt ein a\u0301vi\u0301san spenning, og er gott fyri a\u0301sko\u00f0ararnir, men ta\u00f0 er ikki ta\u00f0 ty\u0301dningarmiklasta fyri okkum, i\u00f0 vilja hava eina mynd av hvussu f\u00f8royski to\u0301nleikapallurin s\u00e6r u\u0301t, grei\u00f0ur hann fra\u0301."}, {"text_idx": "#000038", "text": "Prix F\u00f8royar er ein ors\u00f8k til at fara til F\u00f8royar\nAt enda spurdu vit Jens Ove Friis, hv\u00f8rt hann kundi i\u0301mynda s\u00e6r, um hann hev\u00f0i valt at fari til onnur tilt\u00f8 fyri at hildi\u00f0 a\u0301 vi\u00f0 at hava innlit i\u0301 f\u00f8royskan to\u0301nleik, um Prix F\u00f8royar var\u00f0 tiki\u00f0 av skra\u0301nni."}, {"text_idx": "#000041", "text": "Ny\u0301ggja fl\u00f8gan hja\u0301 Teitur er li\u00f0ugt innsp\u00e6ld og ljo\u0301\u00f0blanda\u00f0, og i\u0301 gja\u0301rkv\u00f8ldi\u00f0 fo\u0301r Teitur undir ny\u0301ggja konsertfer\u00f0 i\u0301 Evropa. Fyrsti partur av konsertfer\u00f0ini er sum upphiting fyri donsku songkvinnuna Tinu Dickow. Her er talan um 8 konsertir i\u0301 10 dagar. Allar ver\u00f0a i\u0301 Bretlandi. M.a hevur Ingi H\u00f8jsted m\u00f8guleika at sleppa a\u0301 Teitur konsert i\u0301 Glee Club i\u0301 Birmingham ho\u0301skv\u00f8ldi\u00f0."}, {"text_idx": "#000042", "text": "Si\u0301\u00f0an fer Teitur til Danmarkar, har hann vi\u00f0 bo\u0301lki fer a\u0301 pallin i\u0301 Templet i\u0301 Lyngdby 13. apri\u0301l. Hetta er tann fyrsta av fyribils 19 konsertum vi\u00f0 bo\u0301lki i\u0301 Danmark, Ty\u0301sklandi og Sv\u00f8ri\u0301ki. Eingin ivi er um, at serliga no\u0301gvir f\u00f8royingar ver\u00f0a a\u0301 konsertini i\u0301 Amager Bio i\u0301 Keypmannahavn 19. apri\u0301l. Amager er h\u00f8vu\u00f0sta\u00f0ur fyri f\u00f8royskar u\u0301tisetar og Amager Bio liggur beint yvir ein kilometur fra\u0301 sja\u0301lvum f\u00f8royska mi\u00f0deplinum Oyrasundskollegiinum"}, {"text_idx": "#000045", "text": "Teitur er komin undir land vi\u00f0 uppt\u00f8kunum av a\u00f0ru fl\u00f8guni, i\u00f0 Universal gevur u\u0301t vi\u00f0 f\u00f8royska listamanninum. Ma\u0301nadagin fo\u0301ru Teitur og svenski framlei\u00f0aranum Martin Terefe undir at ljo\u0301\u00f0blanda fl\u00f8guna. Enn er to\u0301 ikki greitt, n\u00e6r hon kemur u\u0301t."}, {"text_idx": "#000046", "text": "Teitur sigur, at a\u0301 fl\u00f8guni ver\u00f0a millum anna\u00f0 no\u0301gv av l\u00f8gunum, i\u00f0 vit hava hoyrt, hann sp\u00e6lt a\u0301 konsertum seinasta a\u0301ri\u00f0. Her er ivaleyst talan um l\u00f8g, sum ta\u00f0 droymandi og lokkandi \u201dWaiting for Mars to come out\u201d, ta\u00f0 myrka og o\u0301fr\u00e6ttakenda lagi\u00f0 \u201dHitchiker\u201d, \u201dThief about to break in\u201d og festliga n\u00e6stan Frank Zappakenda lagi\u00f0 \u201dLast kid on the playground\u201d. Hesi l\u00f8g vi\u0301sa \u00f8ll eina eitt sindur skitnari og no\u0301gv sterkari si\u0301\u00f0u av Teitur, so ta\u00f0 ver\u00f0ur spennandi at hoyra u\u0301rsliti\u00f0. Teitur sigur seg sja\u0301lvan vera v\u00e6l n\u00f8gdan vi\u00f0 arbei\u00f0i\u00f0 higartil."}, {"text_idx": "#000047", "text": "Uppt\u00f8kur og ljo\u0301\u00f0bland eru gj\u00f8rd i\u0301 London, har b\u00e6\u00f0i Teitur og Martin Terefe bu\u0301gva. Martin Terefe er sera royndur to\u0301nleikaframlei\u00f0ari, sangskrivari og ljo\u0301\u00f0blandari, i\u00f0 seinastu 12 a\u0301rini hevur arbeitt a\u0301 u\u0301tvi\u00f0 ha\u0301lvt hundra ymiskum u\u0301tga\u0301vum. Ny\u0301ggjasta fl\u00f8gan, i\u00f0 Terefte hevur framleitt er ny\u0301ggja a-Ha fl\u00f8gan, Analogue. Fyrsta stakfl\u00f8gan hja\u0301 a-Ha hevur kla\u0301ra\u00f0 seg v\u00e6l a\u0301 bretska hittlistanum, og er fyrsta lagi\u00f0 hja\u0301 a-Ha, i\u00f0 er komi\u00f0 inn i\u0301 topp 10 i\u0301 Bretlandi si\u0301\u00f0an fyrst i\u0301 90\u2019a\u0301runum."}, {"text_idx": "#000048", "text": "Umframt a-Ha hevur Terefe framleitt fyrsta ny\u0301skriva\u00f0a to\u0301nleikin hja\u0301 Yusuf Islam i\u0301 no\u0301gv harrans a\u0301r. Yusuf seldi i\u0301 60\u2019unum og 70\u2019unum 50 millio\u0301nir LP\u2019ir undir navninum Cat Stevens, men vendi i\u0301 1977 um til Islam og skifti\u00f0 navn til Yusuf Islam. Hann gavst ta\u0301 somulei\u00f0is vi\u00f0 at sp\u00e6la to\u0301nleik. Si\u0301\u00f0an 1994 hevur hann givi\u00f0 fl\u00f8gur u\u0301t aftur, men lagi\u00f0 Indian Ocean, i\u00f0 er givi\u00f0 u\u0301t til frama fyri tey, i\u00f0 vo\u0301r\u00f0u rakt av Tsunami alduni, er fyrsta ny\u0301skriva\u00f0a egna lagi\u00f0 hja\u0301 Yusuf, si\u0301\u00f0an hann gj\u00f8rdist muslimur."}, {"text_idx": "#000055", "text": "I\u0301 sjo\u0301nvarpinum hoyri eg um fuglakri\u0301m og dey\u00f0ar kettur og um ein ella ba\u0301\u00f0ar tveir kynverjar, i\u00f0 eru dey\u00f0ir av fuglakri\u0301mi. A\u0301 alnetinum hoyri eg ti\u0301\u00f0indini i\u0301 Kringvarpinum tosa um, at fuglakri\u0301mi\u00f0 kanska kemur til F\u00f8royar vi\u00f0 flytifuglinum. Eitt sekund si\u0301ggi eg vi\u00f0 r\u00e6\u00f0slu, at Gr\u00e6karismessan ver\u00f0ur avly\u0301st, og allasta\u00f0ni liggja f\u00f8royskir vei\u00f0umenn a\u0301 lu\u0301r vi\u00f0 riflu og skjo\u0301ta tj\u00f8ldur."}, {"text_idx": "#000056", "text": "Umst\u00f8\u00f0urnar at skriva eina jaliga va\u0301rkenda Gr\u00e6karismessur\u00f8\u00f0u eru stutt sagt, so sum so."}, {"text_idx": "#000060", "text": "Eisini i\u0301 dag vera hetjurnar ofta mettar eftir si\u0301num avrikum uttanlanda. Tild\u00f8mis innan to\u0301nleikin, har Teitur fer\u00f0ast kring allan heim og selur sto\u0301rar ru\u0301gvir av fl\u00f8gum, i\u00f0 hann sja\u0301lvur hevur gj\u00f8rt, ella Eiv\u00f8r, i\u00f0 fyrst leg\u00f0i I\u0301sland fyri si\u0301nar f\u00f8tur, og nu\u0301 hevur fingi\u00f0 luft undir veingirnar i\u0301 Danmark. Eg var so sera errin av at vera f\u00f8royingur i\u0301 gja\u0301rkv\u00f8ldi\u00f0 i\u0301 T\u00f8nder. Eiv\u00f8r var i\u0301 uppskoti til seks av fremstu hei\u00f0urls\u00f8nunum innan fo\u0301lkato\u0301nleik i\u0301 Danmark. Enn erpnari gj\u00f8rdist eg, ta\u0301 hon vann hei\u00f0ursl\u00f8nirnar fyri bestu fl\u00f8gu vi\u00f0 vi\u0301susangi og fyri bestu songr\u00f8ddina. Eiv\u00f8r og Teitur eru farin a\u0301 flog. Tey flu\u0301gva sum tj\u00f8ldrini u\u0301t i\u0301 heim, i\u0301 hjartanum bera tey eitt petti av F\u00f8royum, og eins og tj\u00f8ldrini er heimlongsulin alti\u0301\u00f0 vi\u00f0, saman vi\u00f0 u\u0301tlongslinum, og javnan vitja tey heima a\u0301 klettunum, vi\u00f0 si\u0301num vakra sangi."}, {"text_idx": "#000064", "text": "Tveir av bestu f\u00f8roysku lagasmi\u00f0unum ver\u00f0a millum n\u00f8vnini a\u0301 G! Festivalinum. Herfyri sp\u00e6ldu teir konsert fyri einum fullsettum Gimle i\u0301 Roskilde. H\u00f8gni Lisberg var sera skuffandi, me\u00f0an framf\u00f8rslan hja\u0301 Teitur var framu\u0301rskarandi."}, {"text_idx": "#000065", "text": "Teir no\u0301gvu a\u0301hoyrararnir, sum h\u00f8vdu leita s\u00e6r i\u0301 best umto\u0301kta sp\u00e6lista\u00f0i\u00f0 i\u0301 Roskilde hetta kv\u00f8ldi\u00f0, upplivdu tveir av okkara bestu to\u0301nasmi\u00f0jum. Ba\u0301\u00f0ir sp\u00e6ldu teir ny\u0301tt og gott gamalt, og hja\u0301 ba\u0301\u00f0um vo\u0301ru n\u00f8kur av teimum ny\u0301ggju l\u00f8gunum ordiliga go\u0301\u00f0."}, {"text_idx": "#000066", "text": "Konsertin var annars merkt av \u00f8\u00f0iliga ymiskum ljo\u0301\u00f0umst\u00f8\u00f0um. Ljo\u0301\u00f0i\u00f0 hja\u0301 H\u00f8gna Lisberg var u\u0301t av lagi va\u0301naligt, me\u00f0an Teitur hev\u00f0i egnan ljo\u0301\u00f0mann vi\u00f0, og har ljo\u0301\u00f0a\u00f0i \u00f8\u00f0iliga v\u00e6l. Ta\u00f0 er Jo\u0301nas Bloch Danielsen, sum er ljo\u0301\u00f0ma\u00f0ur hja\u0301 Teitur. Saman hava teir fer\u00f0ast kring allan heim seinastu a\u0301rini og framf\u00f8rt no\u0301gvar hundra konsertir u\u0301r sma\u0301um klubbum til sto\u0301rar festivalar. Ta\u00f0 hoyrdist eisini aftur, ljo\u0301\u00f0i\u00f0 var heilt o\u0301metaliga gott og tolka\u00f0i ymsu hugl\u00f8gini i\u0301 to\u0301nleikinum."}, {"text_idx": "#000067", "text": "Hja\u0301 H\u00f8gna Lisberg, sum leg\u00f0i fyri, var upplivingin heilt \u00f8r\u00f0vi\u0301si. Ein ljo\u0301\u00f0ma\u00f0ur hja\u0301 sp\u00e6lista\u00f0num Gimle ljo\u0301\u00f0blanda\u00f0i. Ljo\u0301\u00f0i\u00f0 var hvast, og balansan millum ljo\u0301\u00f0f\u00f8rini var u\u0301t av lagi\u00f0 va\u0301nalig."}, {"text_idx": "#000068", "text": "Men r\u00e6tt skal vera r\u00e6tt, ljo\u0301\u00f0ma\u00f0urin hev\u00f0i ikki bestu umst\u00f8\u00f0ur at arbei\u00f0a undir. H\u00f8gni Lisberg hev\u00f0i tveir mans vi\u00f0 s\u00e6r Allan Tausen a\u0301 gittar og Hans Poulsen a\u0301 ymiskum tangentljo\u0301\u00f0f\u00f8rum. Men l\u00f8gini vo\u0301ru slett ikki l\u00f8gd til r\u00e6ttis til hesa manning, mangulin a\u0301 bassi var \u00f8\u00f0iliga ti\u0301\u00f0iligur, eisini h\u00f8vdu trummir o\u0301iva hja\u0301lpt. Har hekk slettis ikki saman, sum a\u0301hoyrarari ynskti eg, at H\u00f8gni ba\u00f0 hinar ba\u0301\u00f0ar fara av pallinum, ti\u0301 H\u00f8gni vi\u00f0 kassagittara hev\u00f0i veri\u00f0 munandi betur. Ikki ti\u0301 \u2013 ljo\u0301\u00f0blandi av r\u00f8ddini hja\u0301 H\u00f8gna var eisini ring, hon ljo\u0301\u00f0a\u00f0i sum restin hv\u00f8ss."}, {"text_idx": "#000069", "text": "Fyri at gera ljo\u0301\u00f0blandingsuppga\u0301vuna enn torf\u00f8rari hev\u00f0i Allan Tausen hv\u00f8ss gittarljo\u0301\u00f0, sum fo\u0301ru gj\u00f8gnum merg og bein. Ta\u0301 ljo\u0301\u00f0ma\u00f0urin so valdi at hava henda gittar hart fra\u0301 i\u0301 ljo\u0301\u00f0blandinum, var\u00f0 o\u0301tru\u0301liga li\u0301ti\u00f0 skil a\u0301. Heldur ikki Hans Poulsen kom serliga v\u00e6l fra\u0301 uppga\u0301vuni, hansara sp\u00e6l rigga\u00f0i \u00f8\u00f0iliga illa inn i\u0301 heildina. Hann tyktist slettis ikki at taka h\u00e6dd fyri, at eingin botnur var, og ti\u0301 hekk ta\u00f0 bara ikki saman."}, {"text_idx": "#000070", "text": "Men ho\u0301ast framf\u00f8rslan var u\u0301t av lagi, so var H\u00f8gni sja\u0301lvur og summi av l\u00f8gunum go\u0301\u00f0. Fyrsta lagi\u00f0 hja\u0301 H\u00f8gna var \u201dCaught\u201d og megna\u00f0i onganti\u0301\u00f0 at sannf\u00f8ra. Men ta\u0301 fra\u0301li\u0301ka lagi\u00f0 \u201dWhen you get home\u201d var \u00f0sp\u00e6l, ly\u0301sti ta\u00f0 vi\u00f0 si\u0301ni go\u0301\u00f0sku i\u0301gj\u00f8gnum ringa ljo\u0301\u00f0i\u00f0."}, {"text_idx": "#000074", "text": "Teitur tra\u00f0ka\u00f0i a\u0301 pallin og hev\u00f0i beinanvegin a\u0301sko\u00f0ararmar i\u0301 lo\u0301gvanum. Framf\u00f8r\u00f0slan var hugnalig og sto\u0301rsligin samstundis. Bo\u0301lkurin var v\u00e6l samansp\u00e6ldur, l\u00f8gini vo\u0301ru v\u00e6l l\u00f8gd til r\u00e6ttis, to\u0301nleikararnir samskiftu v\u00e6l og stra\u0301la\u00f0u av sp\u00e6ligle\u00f0i. Ta\u0301 ta\u00f0 so omana\u0301 alt hetta ljo\u0301\u00f0a\u00f0i framu\u0301rskarandi, var ikki no\u0301gv at klaga um."}, {"text_idx": "#000075", "text": "Teitur sp\u00e6ldi eitt gott bland av ny\u0301ggjum og gomlum. No\u0301gv fo\u0301lk sungu vi\u00f0 i\u0301 gomlu l\u00f8gunum. Serliga \u201cJosephine\u201d, \u201cSleeping with the Lights on\u201d, \u201cRay of the Sun\u201d og \u201cAmandas Dream\u201d og \u201cYou\u2019re the Ocean\u201d rigga\u00f0u v\u00e6l."}, {"text_idx": "#000076", "text": "Tey ny\u0301ggju l\u00f8gini vo\u0301ru no\u0301gv frekari, meira egin og so hamrandi go\u0301\u00f0. Fleiri av teimum vo\u0301ru l\u00f8g skriva\u00f0i i\u0301 fyrsta perso\u0301ni um einsam\u00f8ll folk og um st\u00f8\u00f0ur, sum tey eru i\u0301. Teitur seg\u00f0i, at hann sp\u00e6ldi vi\u00f0 hugskotinum um at gera ein fl\u00f8gu, sum skuldi eita \u201cAll the lonely people\u201d. Hann helt fram at Beatles spurdu, hvar tey mundu koma fra\u0301, og nu\u0301 spurdi Teitur hvar tey vo\u0301ru farin."}, {"text_idx": "#000077", "text": "Ta\u00f0 droymandi og lokkandi lagi\u00f0 \u201dWaiting for Mars to come out\u201d, ta\u00f0 myrka og o\u0301fr\u00e6ttakenda lagi\u00f0 \u201dHitchiker\u201d, \u201dThief about to break in\u201d og festliga n\u00e6stan Frank Zappakenda lagi\u00f0 \u201dLast kid on the playground\u201d vo\u0301ru sli\u0301k l\u00f8g, og tey bo\u00f0a fra\u0301 eini framu\u0301r fl\u00f8gu. Serliga \u201dWaiting for Mars to come out var fantastiskt."}, {"text_idx": "#000078", "text": "Minst fangandi l\u00f8tan var\u00f0, ta\u0301 Teitur sp\u00e6ldi \u201dMy one and only love\u201d lagi\u00f0 er vakurt, og salurin sang vi\u00f0, men ta\u00f0 kom ikki ordiliga upp a\u0301 sama st\u00f8\u00f0i\u00f0, sum okkurt av hinum l\u00f8gunum."}, {"text_idx": "#000081", "text": "Nu\u0301 er bara at bi\u0301\u00f0a til G! Festivalin, har b\u00e6\u00f0i H\u00f8gni og Teitur aftur fa\u0301a h\u00f8vi\u00f0 at sp\u00e6la, og vo\u0301nandi ver\u00f0ur Teitur li\u0301ka go\u0301\u00f0ur, me\u00f0an H\u00f8gni helst a\u0301tti at veri\u00f0 eitt sindur betur."}, {"text_idx": "#000088", "text": "B\u00e6\u00f0i Tobias Fr\u00f8k\u00e6r og Hush sp\u00e6ldu fri\u00f0arligan to\u0301nleik, har tey go\u0301\u00f0u l\u00f8gini vo\u0301ru i\u0301 ha\u0301s\u00e6ti. Kv\u00f8ldi\u00f0 var hugnaligt og eitt slag av fri\u00f0s\u00e6lu valda\u00f0i."}, {"text_idx": "#000091", "text": "Ljo\u0301si\u00f0 i\u0301 salinum slo\u0301kna\u00f0i og pallurin sto\u0301\u00f0 to\u0301mur \u2013 \u00d8ll bi\u0301\u00f0a\u00f0u spent. Teitur kom gangandi u\u0301t a\u0301 pallin to\u0301k gittaran og byrja\u00f0i at sp\u00e6la: \u201cLet\u2019s go dancing\u201d og allur salurin var\u00f0 bergtikin i\u0301 somu l\u00f8tu. Teitur a\u0301tti allan salin restina av kv\u00f8ldinum. Ein ma\u00f0ur og ein gittari, einki tv\u00e6tl, bara or\u00f0 og to\u0301nleikur."}, {"text_idx": "#000092", "text": "I\u0301 \u00f8\u00f0rum lagi: \u201cShade of a shadow\u201d komu bassur og trummir vi\u00f0. Pulsurin a\u0301 framf\u00f8r\u00f0sluni buka\u00f0i eitt sindur har\u00f0ari, og fulli Kongressalurin var\u00f0 Teiturland. Teir hildu fram vi\u00f0 \u201cHalfway between\u201d"}, {"text_idx": "#000093", "text": "Fyrsti gesturin a\u0301 pallin var enn einafer\u00f0: Tobias Fr\u00f8k\u00e6r. Hann kom a\u0301 pallin at sp\u00e6la gittar og syngja ko\u0301r a\u0301 \u201cOne and only\u201d og a\u0301 einum av sto\u0301ru h\u00e6ddarpunktunum \u201cSleeping with the ligths on\u201d."}, {"text_idx": "#000094", "text": "Samb\u00e6rt Jyllandspostinum hevur Teitur selt 10.000 eint\u00f8k av fl\u00f8guni: \u201cPoetry and Aeroplanes\u201d i\u0301 Danmark. Hetta hoyrdist a\u0301 a\u0301hoyrarunum, sum dugdu v\u00e6l at syngja vi\u00f0. Allur salurin sang: \u201cI still sleep with the lights on\u201d."}, {"text_idx": "#000095", "text": "Tobias, Mikael og Derek fo\u0301ru av pallinum aftur. I\u0301sta\u00f0in kom kendi danski to\u0301nleikasnillingurin Kresten Osgod a\u0301 pallin. Hann er kendur u\u0301r Jazzumhv\u00f8rvinum i\u0301 Danmark, og hevur millum anna\u00f0 sp\u00e6lt trummir hja\u0301 Caroline Henderson. Teitur og Kresten kennast og h\u00f8vdu ju\u0301st skriva eitt lag saman. Ny\u0301ggja lagi\u00f0 \u00e6t \u201cLouie Louie\u201d. Kresten sp\u00e6ldi Rhoads og Teitur gittara og sang. Lagi\u00f0 bar bra\u0301 av, at ta\u00f0 var ny\u0301skriva\u00f0, og var ikki eitt av minniligu l\u00f8gunum a\u0301 konsertini. A\u0301 n\u00e6sta lagnum \u201cTo meet you\u201d sp\u00e6ldi Kresten Osgod trummir og bassurin kom vi\u00f0 aftur."}, {"text_idx": "#000096", "text": "Teitur spurdi um vit h\u00f8vdu hitt kendasta gestin hetta kv\u00f8ldi\u00f0: Jo\u0301lamannin. Jo\u0301lama\u00f0urin arbeiddi i\u0301 barrini eitt skifti og gekk annars runt og tosa\u00f0i vi\u00f0 fo\u0301lk. Teitur seg\u00f0i: at jo\u0301lama\u00f0urin kundi geva okkum, ta\u00f0 sum vit ynsktu, og at samb\u00e6rt jo\u0301lamanninum, var ein genta sum \u00e6t Mette a\u0301 konsertini og hon ynskti s\u00e6r ein mann."}, {"text_idx": "#000098", "text": "A\u0301\u00f0renn Teitur fo\u0301r undir seinasta lagi\u00f0, minti hann a\u0301, at um fo\u0301lk vildu hoyra meira kundu tey bara klappa eitt sindur. Eg haldi at ta\u00f0 var lekkurt, at hann var eitt sindur ironiskur um ein av teimum mest la\u0301turligu si\u00f0unum innan mentan."}, {"text_idx": "#000099", "text": "Seinasta lagi\u00f0 hja\u0301 Teiti var\u00f0 upprunaliga gj\u00f8rt i\u0301 skemti. \u00c6tlanin var bert at sp\u00e6la ta\u00f0 einafer\u00f0. Men longu fyrstu fer\u00f0 ta\u00f0 var sp\u00e6lt, var mo\u0301tt\u00f8kan so go\u0301\u00f0, at ta\u00f0 gj\u00f8rdist fastur partur av sp\u00e6liskra\u0301nni. Nu\u0301 var ta\u00f0 seinasta lag a\u0301 skra\u0301nni. Talan var um eina fra\u0301i\u0301ka tolking av \u201cGreat balls of fire\u201d hja\u0301 Jerry Lee Lewis. Teitur og bo\u0301lkurin fo\u0301ru av pallinum. Men vo\u0301ru klappa\u00f0ir u\u0301t aftur tv\u00e6r fer\u00f0ir."}, {"text_idx": "#000101", "text": "Ta\u0301 Teitur kom u\u0301t aftur a\u0301 pallin, ro\u0301pti ein kvinnur\u00f8dd: \u201cTeitur, jeg elsker dig!\u201d. Teitur var skjo\u0301tur at svara: \u201ctal med julemanden\u201d. Ta\u0301 ein ma\u00f0ur ro\u0301pti \u201cTeitur, jeg elsker dig!\u201d, svara\u00f0i hann \u201cDu tror vist pa\u030a Julemanden!\u201d."}, {"text_idx": "#000102", "text": "Eykal\u00f8gini hann sp\u00e6ldi vo\u0301ru try\u0301 ny\u0301ggj l\u00f8g: \u201cI run the Carrousel\u201d, \u201cHanging my worries out to dry\u201d og \u201cWaiting for mars to come out\u201d Serliga tey b\u00e6\u00f0i seinastu l\u00f8gini vo\u0301ru framu\u0301rskarandi. I\u0301 \u201cHanging my worries out to dry\u201d var eitt petti har Teitur bri\u0301ksla\u00f0i. Hann seg\u00f0i, at um sangurin skuldi innsp\u00e6last skuldi Kim Larsen bri\u0301ksla hetta petti\u00f0."}, {"text_idx": "#000103", "text": "Konsertin var\u00f0 filma, og Teitur skuldi ti\u0301 upprunaliga tosa a\u0301 enskum millum l\u00f8gini. Men hann gloymdi hetta i\u0301 heilum, og skifti aftur til danskt alla ti\u0301\u00f0ina. Hetta var r\u00e6ttuliga stuttligt, og hann dugdi o\u0301tru\u0301liga v\u00e6l at bru\u0301ka ma\u0301lsligu suppuna sum krydd til framf\u00f8r\u00f0sluna."}]